మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ఫండ్ల నుంచి త‌ర‌లిపోతున్న సంప‌ద‌
మ్యూచువ‌ల్ ఫండ్ల నుంచి సంప‌ద త‌ర‌లిపోతూనే ఉంది.  ఒక్క మే నెల‌లోనే మ్యూచువ‌ల్ ఫండ్ల నుంచి ఇన్వెస్ట‌ర్ల రూ.66,000 కోట్ల మేర‌కు త‌మ సొమ్మును వెనక్కు తీసుకున్నారు.
Samayam Telugu | Updated:
Jun 9, 2018, 10:13AM IST
మ్యూచువ‌ల్ ఫండ్ల నుంచి సంప‌ద త‌ర‌లిపోతూనే ఉంది. మే నెల‌లో మ్యూచువల్‌ ఫండ్‌ (ఎంఎఫ్‌) పరిశ్రమ నిర్వహణ ఆస్తుల విలువ (ఏయూఎం) రూ.66,000 కోట్లు తగ్గి రూ.22.6 లక్షల కోట్లకు పరిమితమైంది. ప్రధానంగా ఇన్‌కమ్‌, లిక్విడ్‌ పథకాల నుంచి మదుపర్లు ఎక్కువగా పెట్టుబడులు వాపసు తీసుకున్నారు. ఎంఎఫ్‌ పరిశ్రమలో ఉన్న మొత్తం 42 సంస్థల ఏయూఎం ఏప్రిల్‌లో రూ.23.25 లక్షలు ఉన్నట్లు అసోసియేషన్‌ ఆఫ్‌ మ్యూచువల్‌ ఫండ్స్‌ ఇన్‌ ఇండియా (యాంఫి) దగ్గరున్న సమాచారం.
మ్యూచువ‌ల్ ఫండ్ పెట్టుబ‌డులు
ఫిబ్రవరిలో ప్రవేశపెట్టిన బడ్జెట్‌లో దీర్ఘకాలిక మూలధన లాభాలపై పన్ను (ఎల్‌టీసీజీ) విధించడంతో మార్చిలో ఎంఎఫ్‌ల నుంచి మదుపర్లు రూ.50,752 కోట్లు వెనక్కు తీసుకున్నారు. అయితే ఏప్రిల్‌లో రూ.1,40,000 కోట్లు మళ్లీ పెట్టుబడులు పెట్టారు. మేలో లిక్విడ్‌ ఫండ్ల నుంచి రూ.46,724 కోట్లు, ఇన్‌కమ్‌ ఫండ్ల నుంచి రూ.20,000 కోట్లకుపైగా నిధులు వెనక్కు తీసుకున్నారు.